I løpet av 1800-tallet og under de første tiårene av 1900-tallet ble fess også moteplagg i miljøer i Vesten som var inspirert av orientalismen. Vestlige offiserer i tjeneste i Midt-Østen og Nord-Afrika tok ofte etter lokal klesskikk når de hadde fri og brakte moten med seg hjem, og det ble satt i gang produksjon av fesser flere steder i Europa. I vestlig populærkultur blir hattene i blant forbundet med aristokratisk dovenskap. Også kvinner kunne bære fesser, gjerne laget av kostbare, dekorerte stoffer.